钦定古今图书集成/明伦汇编/官常典/第724卷 > 詹友瑞
## 钦定古今图书集成/明伦汇编/官常典/第724卷 > 詹友瑞

按《宣城县志》：“友瑞，字伯尹，少力学自奋，政和丙申，领乡贡第一。建炎初，上书谓金仇当复中原可取。言甚
剀激，不报。会溃将戚方围宣州，州守李光分城守御，
友瑞每匹马轻裘，奋当锋矢，以为众倡。贼平，补迪功
郎，调监池州赡军酒库。值盗发邻鄙，郡委友瑞摄西
安尉。与贼力战，中流矢卒，年四十三。诏录其子雷，友”
瑞慷慨报国，素所自许。周紫芝作《哀辞》，极称之。